armvectores/hy_wikipedia_2023 huggingface dataset:
Shueisha

Shueisha (ճապ.՝ 株式会社集英社), ճապոնական կազմակերպություն։ Shueisha-ն հիմնվել է 1925 թվականին որպես Shogakukan կազմակերպության ստորաբաժանում։ 1926 թվականին Shueisha-ն բաժանվել Shogakukan-ից և դարձել անկախ կազմակերպություն։ Shueisha ճյուղ՝ Jump Comics-ը համարվում է Ճապոնիայում մանգայի  խոշոր հրատարակիչ։
1968 թվականին Shueisha-ն առաջին անգամ հրատարակել է Weekly Shonen Jump ամսագիրքը, որը աշխարհում դարձավ մանգային նվիրված ամենահայտնի և հանրաճանաչ ամսագիրը։ Weekly Shonen Jump ամսագիրը նախաձեռնում է և շնորհում է Տեձուկիի մրցանակը, որին արժանանում են սկսնակ մանգակաները։
1973 թվականին Shueisha-ն հիմնել է Hakusensha կազմակերպությունը, որը նույնպես համարվում է մանգայի հաջող հրատարակիչ։
Shogakukan-ի հետ միասին՝ Shuehaia-ն կառավարում է Viz Media հրատարակչությամբ, որը մանգա է հրատարակում Հյուսիսային Ամերիկայում։


== Մանգաներ, որը հրատարակել է Shueisha ==
Alichino
Bakuman
Beet the Vandel Buster
Binbougami ga!
Bleach
Blue Exorcist
Bobobo-bo Bo-bobo
Buso Renkin
Captain Tsubasa
City Hunter
Cowa!
Death Note
D.Gray-man
Dr. Slump
Dragon Ball
Dragon Drive
DNA²
Elfen Lied
Gantz
Gokusen
Golden Boy
Hikaru no Go
Hunter × Hunter
Ichigo 100%
I"s
Kamikaze Kaito Jeanne
Lovely complex
Mint na Bokura
Nana
Naruto
One Piece
Penguin Brothers
Papa no Iukoto o Kikinasai!
Read or Die
Rurouni Kenshin
Saint Seiya
Shadow Lady
Shaman King
Skyhigh
The Prince of Tennis
Video Girl Ai
Zetman


== Shueisha-ի ամսագրերը ==
Akamaru Jump
Bessatsu Chorus
Bessatsu Margaret
Bessatsu You
Business Jump
Chorus
Cobalt
Cookie
Cookie Box
Cookie Fresh
Crimson Comics
Deluxe
Deluxe Margaret
Eyes Comics
Margaret
Ribon
Ribon Bikkuri
Ribon Original
Select You
Shonen Jump
Super Jump
Tokumori
The Margaret
Ultra Jump
V Jump
You
Young Jump
Young You
Young You Colors


== Ծանոթագրություններ ==


== Արտաքին հղումներ ==
Shueisha-ի պաշտոնական կայքը (ճապոներեն)
Կիրենգա

Կիրենգա (ռուս.՝ Киренга), գետ Ռուսաստանի Իրկուտսկի մարզում, Լենայի ձախ վտակը։ Սկիզբ է առնում Բայկալի լեռնաշղթայից։ Երկարությունը 746 կմ է, նավարկելի է Մագիստրալնի ավանից սկսած (480 կմ)։ Գետաբերանում է Կիրենսկ քաղաքը։


== Աղբյուրներ ==
Յամանասի (պրեֆեկտուրա)

Յամանասի (ճապ.՝ 山梨県), պրեֆեկտուրա Ճապոնիայում, որը գտնվում է Տյուբու տարածաշրջանում Հոնսյու կղզու վրա։
Վարչական կենտրոնը Կանաձավա քաղաքն է։
Պրեֆեկտուրայի տարածքը կազմում է 4 465,37 կմ²։ Բնակչությունը, 2014 թվականի մարդահամարի արդյունքներով կազմել է 840 774 մարդ, իսկ բնակչության խտությունը 188,29 մարդ/կմ² է։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Սեն Մեդար (եկեղեցի)

Սեն-Մեդար (ֆր.՝ Église Saint-Médard – Սուրբ Մեդարդի եկեղեցի), կաթոլիկ եկեղեցի Փարիզում։ Գտնվում է Լատինական թաղամասում՝ Մուֆթար փողոցում (V շրջան)։ Պատմական հուշարձան է 1906 թվականից։


== Պատմություն ==
Եկեղեցին գտնվում է Լիոնի հնագույն ճանապարհի և Բիևրա գետակի (ներկայում հոսում է գետնի տակով) հատման վայրում։ Ամենայն հավանականությամբ, Սուրբ Նուայոնցուն նվիրված մատուռն այդտեղ գոյություն է ունեցել 9-րդ դարից։ Ավելի ուշ՝ 1163 թվականին, կառուցվել է Սուրբ Ժնևի աբբայությանը պատկանող համանուն եկեղեցին։
Հաջորդ դարերում եկեղեցին բազմիցս վերակառուցվել է։ 16-րդ դարում աշխատանքներն ընդհատվել են կրոնական պատերազմների պատճառով և վերսկսվել են միայն 1561 թվականին՝ այն բանից հետո, երբ բողոքականները կաթոլիկների դեմ պայքարի ընթացքում թալանել են եկեղեցին։ Նրանց պարտավորեցրել են փոխհատուցել վնասը, և ստացված գումարներն ուղղվել են եկեղեցու վերականգնմանը։
17-րդ դարից սկսած Սեն Մեդար եկեղեցին, որը գտնվում էր Փարիզի Պոր Ռոյալ աբբայությունից ոչ հեռու, սկսել են այցելել յանսենիստներ։ Նրանց թվում են եղել Պիեռ Նիկոլը, Բլեզ Պասկալը և սարկավագ Ֆրանցիսկ Փարիզցին։ 18-րդ դարի սկզբին սարկավագը, որը հայտնի էր իր բարեպաշտությամբ և ասկետիզմով, թաղվել է եկեղեցու մերձակա գերեզմանատանը։ Դրանից կարճ ժամանակ անց նրա գերեզմանի վրա սկսվել են տեղի ունենալ հրաշագործ բուժումներ, որոնք յանսենիստները շտապել են վերագրել հանգուցյալ սարկավագին։ Աղոթողների մոլեռանդությունն այնպիսի սահմանների է հասել, որ նրանք բառացիորեն ջղաձգության մեջ են ընկել՝ էին պառկելով սրբի գերեզմանի վրա, ինչի արդյունքում կոչվել են կոնվուլսիոներներ։ Անկարգությունները դադարեցնելու համար Լյուդովիկոս XV-ը հրամայել է փակել գերեզմանատունը։ Հաջորդ օրը գերեզմանատան դարպասների վրա հայտնվել է կատակով գրված գրություն՝ «De par le Roy, défense à Dieu de faire miracle en ce lieu» («Թագավորի անունով Աստծուն արգելվում է հրաշքներ գործել այս վայրում»)։
18-րդ դարի երկրորդ կեսին եկեղեցու բարեկարգման աշխատանքները շարունակվել են ճարտարապետ Լուի-Ֆրանսուա Պտի-Ռադելի ղեկավարությամբ։ Ֆրանսիական մեծ հեղափոխության շրջանում եկեղեցին բազմիցս փակվել է և վերաբացվել, 10 ամսվա ընթացքում այն հայտարարվել է «Աշխատանքի տաճար»։
19-20-րդ դարերի ընթացքում եկեղեցին ընդլայնվել է և վերականգնվել։ Ներկայումս այն գործող կաթոլիկ տաճար է։ Նախկին գերեզմանոցի տեղում գտնվում է փոքրիկ պուրակ։


== Ճարտարապետություն և ինտերիեր ==
Քանի որ եկեղեցին կառուցումը ձգվել է երկար տարիներ, նրանում համադրված են ուշ գոթական ոճի և Վերածննդի տարրեր։ Միակ նավն ունի հինգ թռիչք, կողքերին տեղակայված են մի շարք կապելլաներ։ Եկեղեցում պահպանվել է XVIII դարի փայտե կամար, չնայած այն ի սկզբանե ստեղծվել էր որպես ժամանակավոր։
Եկեղեցու գլխավոր տեսարժանություններից մեկը Ֆիլիպ դե Շամպանին վերագրվող և մահացած Քրիստոսին պատկերող նկարն է։ Ուշագրավ են նաև ապակենկարները, երգեհոնները և մկրտության ավազանները։


== Ծանոթագրություններ ==


== Գրականություն ==
Marcel Brongniart La paroisse Saint-Médard au faubourg Saint-Marceau. — A. et J. Picard, 1951.


== Արտաքին հղումներ ==
«Saint-Médard (Paris) — Eglise et cimetière»։ Tombes-sépultures.com (ֆրանսերեն)։ Վերցված է 2017-20-10 
«Église Saint-Médard» (ֆրանսերեն)։ Observatoire du patrimoine religieux։ Վերցված է 2017-20-10
Էկատերինի Գեգիսյան

Էկատերինի Գեգիսյան, նեսողական նկարիչ։ Ծնվել է Սալոնիկում (Հունաստան)։ Ապրում և ստեղծագործում է Լոնդոնում։ Նրա աշխատանքները ներկայացվել են միջազգային անհատական և խմբակային ցուցահանդեսներում՝ Սփայք Այլենդը պատկերասրահում, Բրիսթոլ 1-ում, Սալոնիկի ժամանակակից արվեստի բիենալեում (Հունաստան), Փարիզի Պարի Սյուդ պատկերասրահում, Օբերահուզենի կարճամետրաժ ֆիլմերի միջազգային ցուցահանդեսում (Գերմանիա)։ Նա այժմ գիտությունների թեկնածու է Ուեսթմինսթեր համալսարանում։ Նրան ներկայացնում է Գալֆայան պատկերասրահը (Աթենք-Սալոնիկ)։


== Արտաքին հղումներ ==
Official site
Gegisian
Վարուժան Ներսեսյան

Վարուժան Վազգենի Ներսեսյան (ծնվ․ 31 օգոստոսի 1973թ.), հայ դիվանագետ, Ամերիկայի Միացյալ Նահանգներում Հայաստանի արտակարգ և լիազոր դեսպան։


== Կրթություն ==
1991-1996թթ․ - ԵՊՀ պատմության ֆակուլտետի միջազգային հարաբերությունների բաժին, որակավորումը՝ միջազգայնագետ-պատմաբան։
1996-1998թթ․ - ՀՀ կառավարման ակադեմիա, որակավորումը՝ պետական ծառայող։
2007-2009թթ․ - Ֆլեթչերի դիվանագիտության և իրավունքի դպրոց, Թաֆթսի համալսարան, Բոստոն, ԱՄՆ, կոչումը՝ միջազգային հարաբերությունների մագիստրոս։


=== Վերապատրաստման դասընթացներ ===
1999թ․՝ Եվրոպական ինտեգրացիոն քաղաքականության և մենեջմենթի խորացված դասընթաց, Բրիտանական «Նոու Հաու» հիմնադրամ, Դիվանագիտական դասընթացների ծրագիր, Բրյուսել։
1999թ․ հունվար-մարտ՝ ԱՊՀ երկրների և Մոնղոլիայի դիվանագետների համար հատուկ դասընթաց, Վիեննայի դիվանագիտական ակադեմիա, Վիեննա։
2004թ․ հոկտեմբեր՝ 1999թ. ԵԱՀԿ Վիեննայի փաստաթղթի վերաբերյալ դասընթաց կենտրոնասիական և կովկասյան տարածաշրջանների համար, Ստոկհոլմ։
2005թ․ փետրվար-մարտ՝ Կանխարգելիչ դիվանագիտության և հակամարտությունների կարգավորման վերաբերյալ միջազգային առաջնորդների ծրագիր, Վաշինգտոն։


== Աշխատանքային գործունեություն ==
1997-1998թթ․ - ՀՀ ԱԳՆ սպառազինությունների և միջազգային անվտանգության վարչության կցորդ։
1998-1999թթ․ - ՀՀ ԱԳՆ միջազգային կազմակերպությունների վարչության ՄԱԿ/ԵԱՀԿ բաժնի կցորդ։
1999-2000թթ․ - ՀՀ ԱԳՆ եվրոպական կառույցների վարչության երրորդ քարտուղար, ԵԱՀԿ հարցերի պատասխանատու։
2000-2003թթ․ - մշտական ներկայացուցչի տեղակալ, ԵԱՀԿ-ում ՀՀ մշտական ներկայացուցչություն, Ավստրիայում ՀՀ դեսպանություն, Վիեննա։
2003-2005թթ․ - ՀՀ ԱԳՆ ՍՎՄԱ վարչություն, սովորական սպառազինությունների վերահսկման բաժնի պետ։
2005-2006թթ․ - ՀՀ ԱԳՆ Եվրոպայի վարչություն, ԵԱՀԿ բաժնի պետ։
2006-2008թթ․ - ՀՀ Ազգային ժողովի աշխատակազմ, արտաքին կապերի վարչության պետ։
2008-2012թթ․ - ԱՄՆ-ում ՀՀ դեսպանության խորհրդական, առաքելության ղեկավարի տեղակալ։
2012-2018թթ․ - ՀՀ նախագահի օգնական։
2018թ․ ապրիլ-հոկտեմբեր - ՀՀ վարչապետի օգնական։
2018-2021թթ․ - ԱՄՆ-ում ՀՀ արտակարգ և լիազոր դեսպան։
2021թ. հուլիսի 16-ի ՀՀ նախագահի հրամանով նշանակվել է Մեծ Բրիտանիայի և Հյուսիսային Իռլանդիայի Միացյալ Թագավորությունում Հայաստանի Հանրապետության արտակարգ և լիազոր դեսպան։
2022թ. ապրիլի 8-ի ՀՀ նախագահի հրամանով նշանակվել է Իռլանդիայում Հայաստանի Հանրապետության արտակարգ և լիազոր դեսպան


== Դիվանագիտական աստիճաններ ==
Հայաստանի Հանրապետության արտակարգ դեսպանորդ և լիազոր նախարար (2014)։
Հայաստանի Հանրապետության արտակարգ և լիազոր դեսպան (2018)։


== Պարգևներ ==
«Մխիթար Գոշ» մեդալ։


== Ընտանեկան կարգավիճակ ==
Ամուսնացած է, ունի երեք զավակ։
1971

1971 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1971 թվականն է, 
XX դարի 71-րդ տարին։


== Դեպքեր ==
Հունիսի 1-ից 3-ը տեղի ունեցավ ՀԳՄ 6-րդ համագումարը։
Օգոստոս 14 - Բահրեյնը անկախացավ Միավորված Թագավորությունից։


== Ծնունդներ ==
Հունվարի 18 - Խոսեպ Գվարդիոլա, իսպանացի նախկին ֆուտբոլիստ, մարզիչ
Փետրվարի 18 - Կոնստանտին Պոպա, ռումինացի պրոֆեսիոնալ բասկետբոլիստ և մարզիչ
Ապրիլի 4 - Արամ Թալալյան, թավջութակահար, Հայաստանի Հանրապետության վաստակավոր արտիստ (2009)
Հունիսի 12 - Մարկ Հենրի, ամերիկացի ռեստլեր, պաուերլեֆտլեր և ծանր ատլետիկայով զբաղվող մարզիկ,
Հունիսի 28 - Իլոն Մասկ, կանադա-ամերիկացի բիզնես մագնատ, ներդրող, ճարտարագետ և գյուտարար
Հունիսի 29 - Ֆաբիեն Բարտեզ, ֆրանսիացի ֆուտբոլիստ, դարպասապահ
Հուլիսի 24 - Դինո Բաջո, իտալացի ֆուտբոլիստ, կիսապաշտպան
Օգոստոսի 31 - Քրիս Թաքեր, ամերիկացի կատակերգակ դերասան և պրոդյուսեր
Սեպտեմբերի 1 - Մարկ Սաղաթելյան, հայ դերասան, շոումեն և հաղորդավար
Սեպտեմբերի 18 - Լենս Արմսթրոնգ, ամերիկացի նախկին խճուղային հեծանվորդ
Սեպտեմբերի 21 - Լյուկ Ուիլսոն, ամերիկացի դերասան, սցենարիստ, պրոդյուսեր, ռեժիսոր
Դեկտեմբերի 3 - Կիգան Քոնոր Թրեյսի, կանադացի դերասանուհի


== Մահեր ==
Հայկ Թումանյան, խորհրդային բանակի քաղաշխատող, գեներալ-լեյտենանտ
Փետրվարի 11 - Սերոբեր Եղիկյան, հայ քիմիկոս, դոկտոր
Մարտի 13 - Սերգո Զաքարիաձե, Վրացի խորհրդային դերասան։ ԽՍՀՄ Ժողովրդական արտիստ
Հուլիսի 3 - Ջիմ Մորիսոն, ամերիկացի երգիչ, պոետ, երգերի հեղինակ, դերասան
Դեկտեմբերի 29 - Սուրեն Ստեփանյան, հայ քանդակագործ, մանկավարժ, արվեստի տեսաբան
Ժան Վիլար, ֆրանսիացի ռեժիսոր, դերասան։
Հունվարի 7 - Արմենակ Սալմասլյան, հայ մատենագետ
Հուլիսի 23 - Ուիլյամ Տաբմեն, Լիբերիայի պետական և քաղաքական գործիչ
Սեպտեմբերի 20 - Յորգոս Սեֆերիս, հույն նշանավոր բանաստեղծ
Սերգեյ Կազբինցև, ազգությամբ հայ գեներալ-մայոր
Մարտ 29 - Ավետ Ավետիսյան, հայ խորհրդային դերասան, ՀԽՍՀ ժողովրդական արտիստ, ԽՍՀՄ ժողովրդական դերասան (ծ. 1897)
Հունիս 17 - Պարույր Սևակ, հայ ականավոր բանաստեղծ, գրող, գրականագետ (ծ. 1924)
Հուլիս 19 - Սողոմոն Տարոնցի, բանաստեղծ և թարգմանիչ
Արմենիա (ամսագիր)

Անվան այլ կիրառումների համար տե՛ս՝ Արմենիա (այլ կիրառումներ)Արմենիա, մինչև 1979 թվականը «Հայդատ», ամսաթերթ, 1994 թվականից՝ շաբաթաթերթ։ Լույս է տեսնում 1975 թվականից Սիդնեյում։ ՀՀԴ շաբաթաթերթ։ Հրատարակում է խմբագրական կազմը։ Լինելով գաղութի միակ շաբաթաթերթը՝ լայն տարածում է գտել ընթերցողների շրջանում։ Ունի նաև անգլերեն բաժին։
Կամպանա (Ուրուգվայ)

Կամպանա (իսպ.՝ Campana), բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 298 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Կամպանայի պլանը Archived 2012-11-14 at the Wayback Machine.
Վրաստանի դրոշ

Վրաստանի դրոշ (վրաց.՝ ხუთჯვრიანი დროშა՝ Հնգխաչյա դրոշ), զինանշանի և օրհներգի հետ միասին համարվում է Վրաստանի պետական խորհրդանիշերից մեկը։


== Պատմություն ==
Ներկայիս դրոշը ընդունվել է 2004 թ.-ին։ Մինչ խորհրդարանի հաստատումը որպես պետական դրոշ, այն օգտագործվում էր Միխեիլ Սաակաշվիլու Ազգային շարժման կողմից։ Կազմված է 1 մեծ և 4 փոքր խաչերից։ Մեծ խաչը խորհրդանշում է Աստծուն, իսկ 4 փոքրերը՝ ավետարանիչներին։
Վրաց հետազոտող Իոսիֆ Բիչիկաշվիլին նշում է, որ հինգ խաչերի պատկերներ Վրաստանի տարածքում հայտնաբերվել են Նեկրեսի եկեղեցու ավերակներում (6 - րդ դարից ոչ ուշ), Բոչորմայի (10 - 11 դդ.) և Չխարիի (13 - 14 դդ.) սբ. Գեորգի եկեղեցիների ճակատին, Դմանիսի եկեղեցում (14 - 15-րդ դդ.) և այլն։
Ներկայիս դրոշի հաստատման համար ընդունվել է «Դրոշի մասին» օրենքը։ Համաձայն այդ օրենքի երկրորդ հոդվածի.


=== Ռազմական դրոշներ ===

		
		
		


== Տես նաև ==
Վրաստանի զինանշան
Դերային խաղ

Դերային խաղն ուսման և հոգեբանության մեջ կիրառվող մեթոդ է։ Կրթական ծրագրերում, օրինակ, դասախոսը ուսանողներին կարող է անսպասելի իրավիճակներ առաջարկել, ուր ուսանողներին անհրաժեշտ է ընդունել որևէ դեր կամ տեսակետ, այնուհետև՝ փորձեր անել դա հասունացնելու և ավարտելու։ Այն ուսանողները, ովքեր չեն մասնակցում բուն դերային խաղին, ստանձնում են դիտորդի դերը և խաղի ավարտից հետո եզրակացություններ անում։ Դերային խաղն արդյունավետ իրականացնելու նախապայամանը առաջարկվող դերային իրավիճակի՝ իրականությանը հնարավորինս մոտ լինելու մեջ է։ Դասախոսը մանրամասն ներկայացնում է իրավիճակի բոլոր կողմերը։ Խաղը հաճախ կառուցվում է պոտենցիալ կոնֆլիկտների շուրջ։ Այն օգտակար է, երբ փորձ է արվում ցույց տալ, որ նույն թեմայի շուրջ տարբեր մարդիկ կարող են տարբեր կարծիքներ ունենալ։ Մեթոդի արդյունավետությունն այն է, որ

մեր ձեռք բերած փորձը պահպանվում է երկար,
այն գիտելիքների ու հմտությունների ձեռքբերման հետաքրքիր ձև է,
այն հնարավորություն է տալիս ուսանողներին հիմնախնդիրների իրավիճակային դրսևորումները հասկանալ,Դերային խաղի բուն ընթացքից հետո իրականացվում է դեբրիֆինգ, որի ժամանակ մեր դասախոսը

հանում է մեզ դերերից,
հստակեցնում է մեզ հետ կատարվածը,
քննարկում է մեր սխալները,
բացահայտում է մեր դիրքորոշումները, զգացմունքները, փոփոխությունները, որոնք առկա էին բուն դերային խաղի ընթացքում,
մեզ ինքնադիտարկման հնարավորություն է տալիս,
համադրում է մեր դերային խաղի արդյունքները մեր առաջնային նպատակների հետ,
մեր վարքի վերաբերյալ վերլուծություններ է իրականացնում,
առաջադրում է մտածելու նոր թեմաներ,
կապում է դերային խաղը մեր կողմից հասկանալի տեսական նյութերի հետ։Դերային խաղը հաճախ կիրառում ենք, երբ անհրաժեշտ է զարգացնել մեր՝ միջանձնային հարաբերությունների հմտությունները (բանակցելու, հետադարձ կապ ստեղծելու և այլն)։
Արժութային արժեքներ

Արժութային արժեքներ, միջազգային արժութաֆինանսական կապերի ոլորտում ներգրավվող նյութական օբյեկտներ, որոնց նկատմամբ արժութային օրենսդրությամբ սահմանված է տվյալ երկրի տարածքում դրանց շրջանառության հատուկ սահմանափակ ռեժիմ։ Հայաստանի Հանրապետության արժութային օրենսդրության համաձայն արժութային արժեքներ են համարվում՝

արտարժույթը,
արտարժույթով արտահայտված արժեթղթերը, մուրհակները և այլ արժեթղթերը,
թանկարժեք մետաղները՝ ոսկի, պլատին, արծաթ և պլատինի խմբի մետաղներ (պալադիում, ռութենիում, իրիդիում, օսմիում, ռոդիում) ցանկացած տեսքով և վիճակում, բացառությամբ այդ մետաղներից պատրաստված կենցաղային և ոսկերչական այլ իրերի, ինչպես նաև՝ այդպիսի իրերի ջարդոնի,
բնական թանկարժեք քարերը (զմրուխտ, ալմաստ, ալեքսանդրիտ, ադամանդ, շափյուղ, սուտակ, մարգարիտ) անմշակ և մշակված տեսքով, բացառությամբ այդ քարերից պատրաստված ոսկերչական և այլ կենցաղային իրերի, ինչպես նաև՝ այդպիսի իրերի ջարդոնի,
համաշխարհային շուկայում պատմական ու գեղարվեստական արժեք ներկայացնող արվեստի գործերը և իրերը։


== Տես նաև ==
Արժութային գոտի
Արժութային գործառնություններ
Արժութային քաղաքականություն
Արժութային համակարգ
Արժութային շուկա
Արժույթ


== Գրականություն ==
Լ․Հ․ Բադանյան, Ֆինանսներ, դրամաշրջանառություն և վարկ, Երևան 2003թ․։ ISBN 99930-2-773-1
Ա․Հ․ Բայադյան, ֆինանսա-վիճակագրական բացատրական բառարան, Երևան, «Լիմուշ» հրատարակչություն 2008թ․։ ISBN 978-9939-805-14-6
Ռ․Ա․ Թովմասյան, Տնտեսագիտության տեսություն, Հարցեր և պատասխաններ, Երրորդ լրացված, վերամշակված հրատարակություն, Երևան, «Աստղիկ գրատուն» հրատարակչություն 2007թ․։ ISBN 99941-51-12-6
Լ․Հ․ Բայադյան, Ֆինանսներ և վարկ, ուսումնական ձեռնարկ, Երևան 2003թ․։
Շվեյցարիան Եվրատեսիլ 2015 երգի մրցույթում

Շվեյցարիան մասնակցել է Եվրատեսիլ 2015 երգի մրցույթին, որը անցկացվել է Ավստրիայի մայրաքաղաք Վիեննայում։ Շվեյցարիան ներկայացրել է Մելանի Ռենեն «Time to Shine» երգով։
Շվեյցարիան չկարողացավ հաղթահարել կիսաերափակիչը և հայտնվել եզրափակչում։


== Ծանոթագրություններ ==
Գումաթ

Գումաթ (վրաց.՝ გუმათი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Ծղալտուբոից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 426 մարդ։


== Ծանոթագրություններ ==
Կարպովկա (գյուղ, Գորոդնյայի շրջան)

Անվան այլ կիրառումների համար տե՛ս՝ ԿարպովկաԿարպովկա (ուկրաիներեն՝ Карпівка), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Կարպովկա գյուղում բնակվում էր 90 մարդ։ Բնակչության խտությունը կազմում էր 65,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոդ Սթայգեր

Ռոդ Սթայգեր (անգլ.՝ Rod Steiger, ապրիլի 14, 1925(1925-04-14)[…], Նյու Յորք, Նյու Յորք, ԱՄՆ - հուլիսի 9, 2002(2002-07-09)[…], Լոս Անջելես, ԱՄՆ), ամերիկացի դերասան։


== Ֆիլմագրություն ==
Խաղացել է 140-ից ավելի ֆիլմերում և հեռուստատեսային սերիալներում։ 
Առավել հայտնի ֆիլմերից են՝ 

1954 - «Նավահանգստում»
1955 - «Օկլահոմա»
1955 - «Մեծ դանակ»
1962 - «Ամենաերկար օրը»
1964 - «Գրավառուն»
1965 - «Անմոռանալին»
1965 - «Դոկտոր Ժիվագո»
1967 - «Տոթ հարավային գիշերվա ժամանակ»
1970 - «Վաթեռլո»
1975 - «Կեղտոտ ձեռքերով անմեղները»
1977 - «Հիսուս Նազովրեցի»
1978 - «Բռունցք»
1979 - «Երկաթյա խաչ 2»
1979 - «Ամթիվիլլի սարսափը»
1979 - «Սեր և փամփուշտներ»
1981 - «Օմար Մուխթար»
1981 - «Ընտրյալները»
1984 - «Դեմք առանց դիմակի»
1986 - «Գեդեոնի սուրը»
1989 - «Հունվարյան մարդը»
1990 - «Մարդիկ, ովքեր հարգանքի են արժանի»
1994 - «Մասնագետը»
1996 - «Մարսը գրոհում է»
1997 - «Փոքրիկը»
1999 - «Աշխարհի վերջը»
2002 - «Մենամարտ»


== Մրցանակեր ==
3 անգամ ներկայացվել է Օսկարի, ստացել 1 Օսկար լավագույն դերասանի համար։ Ստացել է նաև 1 Ոսկե Գլոբուս, 2 անգամ ներկայացվել է Էմմիի, ստացել 2 BAFTA, Բեռլինի կինոփառատոնի 1 մրցանակ, 1 Դավիթ դի Դոնատելլո մրցանակ և այլն։ 1 անգամ ներկայացվել է նաև Ոսկե Ազնվամորի հակամրցանակի։
1997 թվականին Հոլիվուդյան փառքի ծառուղում բացվել է նրա աստղը։


== Ծանոթագրություններ ==
Կուբաթլուի շրջան (Ադրբեջանական ԽՍՀ)

Անվան այլ կիրառումների համար տե՛ս՝ Կուբաթլու (այլ կիրառումներ)
Կուբաթլուի շրջանը (ադրբ.՝ Qubadlı rayonu) Խորհրդային Միության կազմում գտնվող Խորհրդային Ադրբեջանի վարչական շրջան, որ գոյություն է ունեցել 1933-1991 թվականներին։ Նրա վարչական կենտրոնը Որոտան(Կուբաթլու) քաղաքն էր։ 


== Տես նաև ==
Քաշաթաղի շրջան,
Կուբաթլուի շրջան (Ադրբեջան)
Տրոստյանեցի շրջան (Վիննիցայի մարզ)

Անվան այլ կիրառումների համար տե՛ս՝ Տրոստյանեցի շրջան (այլ կիրառումներ)Տրոստյանեցի շրջան (ուկրաիներեն՝ Тростянецький район), շրջան Ուկրաինայի Վիննիցայի մարզում։
Ստեղծվել է 1923 թվականին։ Վարչական կենտրոնը՝ Տրոստյանեց։


== Աշխարհագրություն ==
Շրջանի տարածքի մակերեսը կազմում է 860 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 42530 մարդ։ Բնակչության խտությունը կազմում էր 49,45 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սաջյան ամիրայություն

Սաջյաններ, Սաջիներ, Աբբասյանների նշանակած ամիրաներ Ատրպատականում 890—929 թվականին (ընդմիջումով)։
Սաջիների ներկայացուցիչները՝ Մուհամմադ Ավշինը (Աֆշին) և Յուսուֆը, բազմիցս արշավել են Հայաստան՝ այն նվաճելու նպատակով, սակայն Հայոց թագավորներ Սմբատ Ա և Աշոտ Բ Երկաթը երկարատև ու համառ պայքարում խափանել են նրանց ձգտումը։
Աշոտ Բ Երկաթը 929 թվականին Սաջյանների հրոսակներին վերջնականապես վտարել է Բագրատունիների թագավորությունից։ Նույն տարում էլ Սաջյանները կորցրել են իրենց իշխանությունն Ատրպատականում։
Հակոբ Կրկեաշարյան

Հակոբ Միսակի Կրկեաշարյան (Գրքեաշարյան) (ապրիլի 4, 1928(1928-04-04), Բեյրութ, Լիբանան), հայ վիրաբույժ, վնասվածքաբան։ Բժշկական գիտությունների դոկտոր, պրոֆեսոր (1970)։ ԵՊԲՀ պատվավոր դոկտոր (1994)։
Ֆիզքիմիկոս, դեղաբան Սերժ-Պերճ Կրկեաշարյանի եղբայրն է։


== Կենսագրություն ==
1953 թվականին ավարտել է Բեյրութի ֆրանսիական բժշկական համալսարանը։ 1978 թվականից աշխատել է Փարիզում։ 1973-1978 թվականներին եղել է լիբանանահայ բժշկական ընկերության, 1986 թվականից՝ իր նախաձեռնությամբ կազմակերպված Փարիզի «Արարատ» միջազգային ԳԱ նախագահ, Անգլիայի, Ֆրանսիայի միջազգային վիրաբուժական կենտրոնների անդամ։ 1958 թվականին արժանացել է Փարիզի համալսարանի «վարպետ վիրաբույժ» տիտղոսին։ Եղել է Հրաչյա Աճառյանի անվան համալսարանի պատվավոր պրոֆեսոր։


== Ծանոթագրություններ ==
Պիրոտի հունական զինվորական գերեզմանոց

Պիրոտի հունական զինվորական գերեզմանոց (հուն․՝ Ελληνικό στρατιωτικό κοιμητήριο του Πίροτ), զինվորական գերեզմանատուն, որը գտնվում է Սերբիայի Պիրոտ փոքրիկ քաղաքում՝ Բուլղարիայի հետ սահմանից մի փոքր հեռավորության վրա։
Գերեզմանատանը հանգչում են Առաջին համաշխարհային պատերազմում կռվող հունական 3-րդ հետևակային դիվիզիայի 358 զինվորների աճյուններ։ Հույն զինվորները մահացել են գերմանացիների և բուլղարացիների դեմ մղվող մարտերի ժամանակ, որոնց նպատակն էր պահպանել Սերբիայի տարածքային ամբողջականությունը։ Պիրոտի գերեզմանոցին կից գործում  է նաև սերբական գերեզմանոց, որտեղ թաղված են 7610 սերբ զինվորներ։
Գերեզմանատանը կանգնեցված է հույն-սերբական բարեկամությունը խորհրդանշող հուշակոթող։


== Պատմություն ==
Հունական 3-րդ հետևակային դիվիզիայի սպաներն ու զինվորները զոհվել են Պիրոտի ճակատամարտում։ Նրանց մի հասն էլ մահացել է 1918-1919 թվականներին Եվրոպայում տարածված իսպանական գրիպից։ Նրանց աճյունները թաղված են տարածաշրջանի մի շարք գերեզմանատներում, այդ թվում և Պիրոտի ռազմական գերեզմանոցում։ 1923 թվականին Կատերինա Լևանտեն ամուսնանալով սերբ Պետար Ստանկովիչի հետ ձեռնամուխ է եղել դիակների մի տեղում հավաքման աշխատանքների իրագործմանը։
Լևանտեն իր այս գործի մասին հետագայում գրեց.

Հունական զինվորական գերեզմանոցի բացման պաշտոնական արարողությունը տեղի է ունեցել 1924 թվականին։ Նույն տարում Պիրոտի քաղաքապետարանը երախտագիտության խոսք հայտնեց հույն ժողովրդին և այն պաշտոնապես հայտարարեց Հունաստանի Հանրապետության տարածք։ Այստեղ տեղադրվել է հույն քանդակագործ Անտոնիոս Սոխոսի հեղինակային աշխատանք հանդիսացող 12 մետրանոց մարմարե սյուն՝ ի նշան սերբ և հույն ժողովրդների դարավոր բարեկամության։
1945 թվականին Հարավսլավիայի կառավարությունը հրաժարվել է ճանաչել գերեզմանոցը, որպես Հունաստանի անկլավային տարածք։ Ամեն տարի բազմաթիվ մարդիկ այցելում են գերեզմանատուն և հարգանքի տուրք մատուցում հանուն Հունաստանի և Սերբիայի անկախության համար կռվող նահատակներին։ 2004 թվականին նորանկախ Սերբիայի կառավարությունը վերահաստատել է գերեզմանատունը, որպես Հունաստանի տարածք Սերբիայում։ Ամեն տարի սեպտեմբեր ամսին այստեղ կատարվում է պաշտոնական արարողություն, որին ներկա են գտնվում բարձրաստիճան սպաներ և հոգևորականներ Սերբիայից և Հունաստանից։


== Ծանոթագրություններ ==
Մ.թ.ա. 181


== Դեպքեր ==


== Ծնունդներ ==


== Մահեր ==
Եգորովկա (գյուղ, Բրատսկոեի շրջան)

Անվան այլ կիրառումների համար տե՛ս՝ ԵգորովկաԵգորովկա (ուկրաիներեն՝ Єгорівка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Եգորովկա գյուղում բնակվում էր 19 մարդ։ Բնակավայրը զբաղեցնում է 0,106 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
All About That Bass

«All About That Bass», ամերիկացի երգչուհի Մեգան Թրեյնորի դեբյուտային սինգլն է։ Այն թողարկվել է 2014 թվականի հունիսի 30-ին Epic Records լեյբլի կողմից։ Երգը գրվել է Մեգան Թրեյնորի և Քևին Քեդիշի կողմից։
Երգը 2014 թվականի հուլիսի 26-ին Billboard Hot 100-ում զբաղեցրել է 84-րդ հորիզոնականը։ Օգոստոսի 30-ին արդեն 2-րդ հորիզոնականում էր, իսկ սեպտեմբերի 20-ին առաջին հորիզոնականում էր և այդպես մնաց մոտ 8 շաբաթ։


== Հիթ-շքերթներ ==


== Հավաստագրեր ==
 2013 թվականի մայիսից սկսած՝ RIAA-ի թվային սինգլների հավաստագրումները ներառում են ոչ միայն ներբեռնումները, այլև աուդիո և/կամ վիդեո երգերի պատվերները։


== Ռադիո և թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Մոլինոս

Անվան այլ կիրառումների համար տե՛ս՝ Մոլինոս (այլ կիրառումներ)Մոլինոս (իսպ.՝ Molinos), բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Մաեստրասգո շրջանում։ Տարածքը կազմում է 79.61 կմ2։ Բնակչություննը՝ 303 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pagina Oficial de MOLINOS — TERUEL
Peña Pitorreo — Molinos — Teruel Archived 2011-05-10 at the Wayback Machine.
MOLINOS — TERUEL Archived 2005-04-04 at the Wayback Machine.
CAI Aragón-Molinos Archived 2012-03-14 at the Wayback Machine.
Molinos — Teruel Archived 2009-06-07 at the Wayback Machine.
Լաբորատոր-բրիգադային մեթոդ

Լաբորատոր-բրիգադայի մեթոդ, ուսումնական պրոցեսի կազմակերպման ձև դպրոցում՝ հիմնված սովորողների ուսումնա-լաբորատոր առաջադրանքների ինքնուրույն և բրիգադային կատարման վրա։
Հանդիսանում է ամերիկյան Դալթոն-պլանի տարատեսակ։ 1920-ական թվականների ավարտին և 1930-ականների սկզբին լաբորատոր-բրիգադի մեթոդը լայնորեն տարածվել է Խորհրդային Միության դպրոցներում, բուհերում և տեխնիկումներում։
Իդո

Իդո, արհեստական լեզու է, էսպերանտոյի տարատեսակներից։ Իդոն զարգացել է 1900-ականների սկզբին հիմնականում Եվրոպայում։ Շատ առումներով կրկնում է էսպերանտոն, սակայն ունի որոշակի տարբերություններ։ 2000 թվականի տվյալներով՝ իդո լեզվով աշխարհում խոսում է 100-200 մարդ։


== Ծանոթագրություններ ==


== Արտաքին հղումներ ==
Իվան Մակարովիչ

«Իվան Մակարովիչ» (ռուս.՝ «Иван Макарович»), խորհրդային գեղարվեստական ֆիլմ, որը նկարահանել է ռեժիսոր Իգոր Դոբրոլյուբովը։ Ֆիլմի նկարահանումներն անցկացվել են Գրոդնոյում, Վիլնյուսում, Մինսկում և Վլադիմիրում։


== Սյուժե ==
Սկսվել է Հայրենական մեծ պատերազմը։ 13-ամյա տղան՝ Իվանը, կորցնում է բոլոր հարազատներին․ նրա հայրը մեկնել է ռազմաճակատ, մայրը զոհվել է ռմբակոծության ժամանակ։ Իվանը ստիպված է գոյատևել՝ հենվելով միայն իր ուժերին։ Նա տարահանվում է Ուրալից այն կողմ, աշխատանքի ընդունվում գործարանում և նույնիսկ հնարավորություն է գտնում օգնելու անծանոթ մարդկանց։


== Դերերում ==


== Նկարահանող խումբ ==


== Մրցանակներ ==
1970 -  «Արծաթե Միներվա» գրան-պրի մանկական ֆիլմերի 22-րդ միջազգային կինոփառատոնում Վենետիկում, Իտալիա,
1970 - 1-րդ մրցանակ Մինսկի IV ՀԿՓ-ի մանկական և երիտասարդական ֆիլմերի բաժնում։


== Ծանոթագրություններ ==
Խարձնգոմեր

Խարձնգոմեր, գյուղակ Արևմտյան Հայաստանում, Բիթլիսի վիլայեթի Շատախի գավառակում կամ գյուղակ, թաղ կամ գյուղամաս Սասուն Գելիեգուզան գավառակում։
Հանդիսանում էր Գելիեգուզանի թաղերից մեկը։


== Բնակչություն ==
1909 թվականին ուներ 2 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
DS2

«DS2» («Dirty Sprite 2»), ամերիկացի ռեփեր Future-ի երրորդ ստուդիական ալբոմն է։ Այն թողարկվել է 2015 թվականի հուլիսի 17-ին՝ A1 Recordings, Epic Records և Freebandz լեյբլների կողմից։ Այս ալբոմը նրա «Dirty Sprite» միքսթեյպի շարունակությունն է, որը թողարկվել է 2011 թվականին։
Թողարկման առաջին շաբաթում ալբոմը վաճառվել է 147,000 օրինակով և գլխավորել է Billboard 200 ալբոմների հիթ շքերթը։


== Երգացանկ ==

Դելյուքս թողարկում (Բոնուս երգեր)


== Ծանոթագրություններ ==


== Արտաքին հղումներ ==
Future-ի պաշտոնական կայք
Խաչիկ Զաքարյան

Խաչիկ Զաքարի Զաքարյան (մայիսի 11, 1966(1966-05-11), Երևան, Հայկական ԽՍՀ, ԽՍՀՄ - հուլիսի 5, 1988(1988-07-05), Զվարթնոց, Հայկական ԽՍՀ, ԽՍՀՄ), հայ լուսանկարիչ, Արցախյան շարժման մասնակից։ Համարվում է Արցախյան շարժման առաջին զոհը։


== Կենսագրություն ==
Ծնվել է 1966 թվականի մայիսի 11-ին, Երևանում։ Սովորում էր Երևանի անասնաբուծական-անասնաբուժական ինստիտուտում։ Միաժամանակ, որպես բանվոր աշխատում էր Երևանի 6-րդ հացի գործարանում։ Ապրում էր ծնողների և երկու եղբայրների հետ Երևանում։


== Սպանությունը ==

1988 թվականի հուլիսի 4-ին ՀԽՍՀ-ում վերսկսվում են հանրահավաքները, հաջորդ օրը ցուցարարները երթով գնում են դեպի «Զվարթնոց» օդանավակայան, որ թույլ չտան սովետական բանակին՝ շրջափակել Հայաստանն աշխարհին կապող օդային ճանապարհը։ Խաչիկ Զաքարյանը իր լուսանկարչական ապարատով լուսանկարում էր, թե ինչպես էր բանակը փակում ցուցարարների ճանապարհը։ 
Խաչիկ Զաքարյանը սպանվում է 1988 թվականի հուլիսի 5-ին Զվարթնոց օդանավակայանի մերձակայքում՝ խորհրդային բանակի զինվորի կրակոցից։ Թաղված է Երևանում, Շահումյանի գերեզմանոցում։


== Ծանոթագրություններ ==
Սերգեևկա (գյուղ, Վոլոդարսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Դոնեցկի մարզի Վոլոդարսկիում։ Բնակավայրը նախկինում նաև անվանվել է Գեյբոդեն։
2001 թվականի տվյալներով Սերգեևկա գյուղում բնակվում էր 213 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6318) Կրոնկիտե

(6318) Կրոնկիտե (անգլ.՝ Cronkite), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1990 թվականի նոյեմբերի 18-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,513975 ա. մ., առավելագույնը մոտենում է 1,3506 ա. մ. հեռավորության վրա և հեռանում 3,6773 ա. մ.։ Արեգակի շուրջ մեկ ամբողջական պտույտ է կատարում 1455,93 երկրային օրվա ընթացքում, իր ուղեծրով շարժվելով միջինում 0,247265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,89° անկյուն։
Կրոնկիտե աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6318) Կրոնկիտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեշդ

Ալեշդ (IPA-ro|aˈleʃd|-|Ro-Aleșd.ogg, հունգ.՝ Élesd, սլովակ.՝ Alešď), քաղաք Ռումինիայի հյուսիսարևմտյան մասում՝ Բիհոր ժուդեցում (շրջանում)։ Զբաղեցնում է 71,95 կմ² տարածք։ 2011 թվականի տվյալներով բնակչության թվաքանակը եղել է 10.066:


== Պատմություն ==
Առաջին անգամ հիշատակվել է 1291 — 1294 թվականներին կազմված եպիսկոպոսապատկան հողակտորների ցանկում՝ որպես Villa Elusd: 1332 թվականին նշվել է իբրև Sacerdos de Villa Elesd: Այդ ժամանակներին վերագրվող ամրոցը ներկայումս գտնվում է կիսավեր վիճակում, այդուհանդերձ զբոսաշրջիկներին թույլատրվում է մոտենալ, դիտել։
1918 թվականին՝ Ավստրո-Հունգարիայի տրոհումից հետո, քաղաքը Ռումինիայի մաս է դարձել։ 1940-1945 թվականներին հայտնվել է Հունգարիայի կազմում, այնուհետև դարձյալ վերադարձվել ռումինիային։


== Բնակչություն ==
2007 թվականի տվյալներով քաղաքի բնակչության թվաքանակը եղել է 10.746: 2002 թվականին անցկացված մարդահամարի տվյալների համաձայն՝ բնակչության  65,2%-ը ռումիններ էին, 19,1%-ը՝ հունգարներ, 15,7%-ը՝ այլ ազգությունների ներկայացուցիչներ։
Ըստ դավանանքային պատկանելության՝ 2011 թվականի տվյալներով 47.48%-ը ուղղափառներ էին, 18.16%-ը՝ կաթոլիկներ, 10,05%-ը՝ ռեֆորմատորներ, 9.26%-ը՝ հիսունականներ, 7,77%-ը՝ բապտիստներ։


== Անվանի անձինք ==
Միկլոշ Ռադնոտին Համաշխարհային երկրորդ պատերազմի տարիներին ապրել ու աշխատել է Ալշեդում։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի վարչակազմի պաշտոնական կայքէջը
Յանկա Կուպալայի անվան գրականության պետական թանգարան

Յանկա Կուպալայի անվան գրականության պետական թանգարան (բելառուս․՝ Дзяржаўны літаратурны музей Янкі Купалы), գրականության թանգարան Մինսկում՝ նվիրված բելառուս դասական, ԲԽՍՀ ժողովրդական գրող Յանկա Կուպալայի կյանքին և ստեղծագործական գործունեությանը։


== Թանգարան ==

Թանգարանը հիմնադրվել է Բելառուսի գիտությունների ակադեմիային կից՝ 1944 թվականի մայիսի 19-ին, ԲԽՍՀ ժողովրդական կոմիսաների խորհրդի № 268 որոշմամբ։ Թանգարանի հիմնադիրը և առաջին տնօրենը եղել է Յանկա Կուպալայի կինը՝ Վլադիսլավա Լուցևիչը։ Թանգարանի առաջին ցուցադրությունը կազմակերպվել է 1945 թվականի սեպտեմբերի 20-ին։
Մշտական ցուցադրության կազմակերպումը ձգձգվել է, քանի որ տունը Երկրորդ համաշխարհային պատերազմի ժամանակ այրվել է և վերացել են գրողի գրադարանն ու հարուստ արխիվը։
1959 թվականի նոյեմբերի 9-ին թանգարանը տեղափոխվել է Յանկա Կուպալայի անվան փողոցի վրա գտնվող շինություն, որտեղ ստեղծվել է գրողի կյանքին և գործունեությանը նվիրված ցուցադրություն։ 1995 թվականին թանգարանի հենքի վրա ստեղծվել է Յանկա Կուպալայի անվան միջազգային հիմնադրամը։ 2006 թվականի հունվարի 1-ին թանգարանի հիմնական ֆոնդը կազմել է 30 319 ցուցանմուշ, որից 8 505-ը գիտա-օժանդակ։ Բոլոր ֆոնդային առարկաները բաշխվել են 16 հավաքածուների։ Թանգարանն ունի 4 մասնաճյուղ.

«Вязынка»
«Левки»
«Окопы»
«Яхимовщина»Թանգարանն ընդգրկված է թանգարանների եվրոպական կատալոգում, հանդիսանում է նաև Թանգարանների միջազգային խորհրդի անդամ։


== Ծանոթագրություններ ==


== Արտաքին հղումներ ==
Պաշտոնական կայքը
Գրադարձություն

Գրադարձությունը որևէ գրի՝ այբուբենի վերարտադրությունն է՝ փոխարկումը մի այլ այբուբենով, երբ որ մեկ գրի համակարգի յուրաքանչյուր նշանը (կամ նշանների հերթականությունը) փոխարկվում է ուրիշ գրի համակարգի նույն նշանով (կամ նշանների հերթականությամբ)։ Օրինակ՝ ռոմանականացումը՝ ոչ լատինատառ գրերի վերարտադրությունն է՝ ընդլայնված լատինական այբուբենով՝ հնչյունատարբերիչ նշանների և տառակապակցությունների օգտագործմամբ։
Գրաֆիկական փոխարկումը լինում է 4 տեսակների՝

մեկ նշանը՝ մեկ նշանով.
մեկ նշանը՝ նշանների հերթականությայմբ.
մի քանի նշանների հերթականությունը՝ մեկ նշանով.
մի քանի նշանների հերթականությունը՝ մի քանի նշանների հերթականությամբ, որոնք չեն համապատասխանում յուրաքանչյուրն առանձին-առանձին փոխարկված նշաններին։


== Տես նաև ==
Տրանսլիտ
Ռոմանիզացիա
SMS լեզու
Կորդովայի մզկիթ

Մեսկիտա կամ Կորդովայի մզկիթ (իսպ.՝ mezquita — «մզկիթ»), հռոմեակաթոլիկական տաճար, (նախկինում՝ մզկիթ)՝ տեղակայված Անդալուզիայի Կորդովա քաղաքում։ Միջնադարում աշխարհի երկրորդ մզկիթն էր իր մեծությամբ։ Իսպանիայի Ռեկոնկիստայից հետո վերածվել է եկեղեցու։
Իսպանական Կորդովայի հպարտությունը՝ մզկիթը, աշխարհում երկրորդն էր իր մեծությամբ այն ժամանակներում, երբ Կորդովան Եվրոպայի ամենածաղկուն քաղաքներից մեկն էր և օրինակ էր ծառայում գիտության, արվեստի ու մշակույթի իր նվաճումներով։ Մզկիթը գործել է նաև որպես կաթոլիկական տաճար, որի արդյունքում շինությունը ձեռք է բերել ճարտարապետական տարբեր ոճեր, որոնք խորհրդանշում են քաղաքի խառնածին ճակատագիրը։
Մզկիթի շինարարությունը սկսվեց 784 թ․՝ Կորդովայի առաջին իսլամադավան տիրակալի՝ Աբդ ալ–Ռահման առաջինի հանձնարարությամբ։ Շինությունը բարձրացավ ու ընդլայնվեց մինչև 987 թ․։ Այդ ժամանակ այն համարվում էր քաղաքի 1000 մզկիթներից ամենասքանչելին։
Մզկիթում միավորված են հսկայական կամարները, հասպիսից, գրանիտից և մարմարից կառուցված 850 ցնցող սյուները և բազմաթիվ զարդանախշերով աղոթասրահները։ Սակայն ամենավեհաշուք առանձնահատկությունը մեհրաբն է՝ աղոթելու որմնախորշը, բյուզանդական ոսկե խճանկարներով պատված մարմարե սքանչելի գմբեթը։ Մի ժամանակ այստեղ էին պահվում Ղուրանի բնօրինակը և Մուհաբեդ մարգարեի ոսկորներից մեկը՝ մզկիթը դարձնելով ուխտագնացության կարևոր վայր։ Սովորաբար մզկիթներում մեհրաբները ուղղված են դեպի Մեքքան, սակայն Կորդովայի մզկիթի մեհրաբը այդ ուղղվածությունը չունի, որի պատճառով էլ այն համարվում է եզակի մզկիթ։
Շինության եզակիության ավելի են ընդգծում քրիստոնեական ճարտարապետությանը բնորոշ որոշ գծեր, ներառյալ մատուռները և XVI դարի բարիկկո ոճի մայր տաճարը՝ վարպետորեն փորագրված առաստաղով։ Սրանք ավելացվել են ավելի ուշ՝ Ֆերդինանդ Երրորդ թագավորի օրոք, ով 1236 թ․ Կորդովան խլեց մավրերից և պատվիրեց մզկիթը վերակառուցել որպես քրիստոնեական եկեղեցի։


== Ծանոթագրություններ ==
Ճիաուրա

Ճիաուրա (վրաց.՝ ჭიაურა), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1240 մետր բարձրության վրա։ Շրջկենտրոն Թիանեթից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ։


== Ծանոթագրություններ ==
Բրհուրիկ

Բրհուրիկ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կրոտովշչինսկի գյուղական խորհուրդ (Վելիկոբագաչանսկի շրջան)

Կրոտովշչինսկի գյուղական խորհուրդ  (ուկրաիներեն՝ Кротівщинська сільська рада), Ուկրաինայի Պոլտավայի մարզի Վելիկոբագաչևսկի շրջանում։
2001 թվականի տվյալներով Կրոտովշչինսկի գյուղական խորհրդում բնակվում էր 945 մարդ։ Բնակավայրը զբաղեցնում է 41,42 կմ² տարածք։ Բնակչության խտությունը կազմում էր 22,82 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բիլբաո 2008 (շախմատային մրցաշար)

Բիլբաո 2008 - «Մեծ սաղավարտի» (անգլ.՝ Grand Slam) եզրափակիչ մրցաշարերից առաջինն է, անցկացվել է իսպանական Բիլբաո քաղաքում 2008 թ. սեպտեմբերի 2-ից 13-ը։ Խաղային օրերն են եղել 2-ից 6-ը, 8-ից 10-ը և 12-ից 13-ը։ Մրցաշարի հաղթող է ճանաչվել Վեսելին Տոպալովը։


== Մրցաշարի կանոնները ==
Անցկացվում է 10 տուրով. յուրաքանչյուր խաղացող մյուսներից յուրաքանչյուրի հետ խաղում է 2 պարտիա սև և սպիտակ խաղաքարերով,
Ժամանակը. տրվում է 90 րոպե 40 քայլի համար և ևս 60 րոպե մինչև պարտիայի ավարտը ավելացվելով 10 վ յուրաքանչյուր քայլի համար սկսած 41-րդ քայլից,
Միավորները.Հաղթանակի համար - 3
Ոչ ոքի արդյունքի համար - 1
Պարտության համար - 0 


== Մասնակիցներ ==


== Մրցափուլեր ==


== Մրցաշարային աղյուսակ ==


== Ծանոթագրություններ ==
Մակլեցկու անվան համերգասրահ

Մակլեցկու անվան համերգասրահ (ռուս.՝ Концертный зал имени Маклецкого), 400-տեղանոց համերգասրահ Ռուսաստանի Դաշնության Եկատերինբուրգ քաղաքում։ Գտնվում է Չայկովսկու անվան երաժշտական ուսումնարանի շենքում։ Համարվում է հնչականության չափանիշներով Ռուսաստանի լավագույն կամերային դահլիճը։


== Առաջացման և գործունեության պատմություն ==
Մեծ համերգասրահը կառուցվել է 1900 թվականին Սիբիրյան բանկի տեղական մասնաճյուղի տնօրեն Իլյա Մակլեցկու միջոցներով։ Ըստ որոշ պատմական աղբյուրների՝ համերգային հարթակը նա նվիրել է իր դստերը։ Բացման պահից դահլիճում անցկացվել են դասական, հոգևոր երաժշտության համերգներ, ինչպես նաև թատերական բեմադրություններ։ 1912 թվականին Մակլեցկու անվան համերգասրահի հիման վրա բացվել են Կայսերական ռուսական երաժշտական ընկերության երաժշտական դասարանները, որոնք ավելի ուշ վերանվանվել են երաժշտական ուսումնարան։
Մակլեցկու անվան համերգասրահը աստիճանաբար հայտնի է դարձել Եկատերինբուրգի սահմաններից դուրս։ Խորհրդային տարիներին այստեղ հանդես են եկել Դմիտրի Շոստակովիչը, Սերգեյ Պրոկոֆևը, Դավիդ Օյստրախը և Գենրիխ Նեյգաուզը։ Այստեղ ելույթ է ունեցել Սվերդլովսկի պետական մանկական ֆիլհարմոնիայի ռուսական ժողովրդական գործիքների նվագախումբը Վ. Կ. և Լ. Ա. Վոլոխովների ղեկավարությամբ։ Երաժիշտներին գրավել է դահլիճի եզակի հնչականությունը, որի գաղտնիքը բացահայտված չէ մինչ օրս։ Փորձառու ձայնային ինժեներները, որոնք վերականգնել են դահլիճը, փորձել են որքան հնարավոր է վերականգնել դահլիճի ձայնային ինքնատիպությունը։
Վերակառուցվել է 1990-ից մինչև 2004 թվականները։ Վերակառուցումից հետո բացվել է 2004 թվականի նոյեմբերի 23-ին։
Փորձագետներից և ձայնային ռեժիսորներից կազմված հանձնաժողովի եզրակացության համաձայն՝ այս դահլիճը հնչականության չափանիշներով Ռուսաստանում հավասարը չունի։


== Ծանոթագրություններ ==
Ռեմիզով (Ցիմլյանսկի շրջան)

Ռեմիզով (ռուս.՝ Ремизов), գյուղ Ռուսաստանի Ռոստովի մարզի Ցիմլյանսկի շրջանում։ Մտնում է Նովոցիմլյանսկի գյուղական համայնքի կազմի մեջ։
Դմիտրովո (գյուղ, Յարցևսկի շրջան)

Անվան այլ կիրառումների համար տե՛ս՝ ԴմիտրովոԴմիտրովո (ռուս.՝ Дмитрово), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոցարտի տուն (Վիեննա)

Մոցարտի տուն (գերմ.՝ Mozarthaus Vienna), թանգարան Վիեննայում, որի շենքը 1784-1787 թվականներին եղել է Մոցարտի տունը։ Գտնվում է Վիեննայի Հին քաղաք կոչվող հատվածում՝ Սուրբ Ստեփանոսի մայր տաճարից ոչ հեռու։


== Պատմություն ==
Տունը գտնվում է Դոմգասում։ Այն կառուցվել է 17-րդ դարում, ի սկզբանե եղել է երկհարկանի, վերակառուցվել է 1716 թվականին։ Մոցարտն այս շենքում սենյակներ է վարձակալել 1784 թվականին։ Այդ ժամանակ տունը հայտնի էր որպես Կամեսինայի տուն՝ ի պատիվ այն ընտանիքի, որի սեփականությունն էր համարվում 1720 թվականից։ Դեպի Schulerstraße նայող տան բնօրինակի մուտքը (որը Մոցարտն է օգտագործել) փակվել է, քանի որ այդ հատվածում խանութի համար սենյակ է կառուցվել։ Այժմ տան մուտքը շենքի թիկունքից է։
1941 թվականին՝ Մոցարտի մահվան 150-ամյա տարելիցին, նրա բնակության նախկին սենյակները բացվել են հանրության համար «Թագավորական գերմանական մոցարտյան շաբաթ» ծրագրի շրջանակներում, ազգային սոցիալիստական միջոցառում՝ նախատեսված պատվելու Մոցարտին «որպես տիպիկ գերմանացի» կոմպոզիտոր (ի տարբերություն իր պոլիգլոտ ապրելակերպի)։ 1945 թվականին ցուցահանդեսի կազմակերպումը ստանձնել է Վիեննայի թանգարանը։
2004 թվականին Վիեննայի Wien Holding ընկերությունը ստանձնել է Մոցարտի տան ընդհանուր վերանորոգման աշխատանքները և այն վերաձևափոխել է այցելուների համար։ Այս ամենը իրականացվել է նախքան 2006 թվականին Մոցարտի ծննդյան 250-ամյակի միջոցառումների մեկնարկը։ Շինվերանորոգման աշխատանքներից հետո ամբողջ շենքը (այդ թվում` ընդլայնված նկուղը) դարձել է  կոմպոզիտորի կյանքին և գործունեությանը նվիրված կենտրոն, որը ներառում է նաև այն սենյակները, որոնք Մոցարտն է զբաղեցրել։ Այս գործընթացը վերահսկել է Վիեննայի թանգարանը։
Մոցարտի տունը ներկայացնում է տեղեկատվություն կոմպոզիտորի մասին պատմական ցուցանմուշների, ձայնա-տեսային սարքերի միջոցով, իսկ նկուղային հարկում համերգային դահլիճն է։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
http://www.mozarthausvienna.at/en/ Մոցարտի տուն (Վիեննա). պաշտոնական կայք
Wien Museum Archived 2011-06-13 at the Wayback Machine.
Mozart Museum Vienna (a video)
Կանանց շախմատային օլիմպիադա 2014

Կանանց շախմատային օլիմպիադա 2014, 48-րդ շախմատային օլիմպիադան, որը տեղի է ունեցել՝ օգոստոսի 14-ին, նորվեգական Տրոմսյո քաղաքում։
Օլիմպիադային մասնակցել են 673 շախմատիստ, 136 թիմ։
Օլիմպիադան անցկացվել է Շվեյցարական համակարգով՝ 11 մրցաշարից։ Խաղի տևողությունը կազմում է 90 րոպե։
Օլիմպիադայի հաղթող երկիրը ճանաչվել է Ռուսաստանը, այսինքն ոսկե մեդալը նրանն էր, արծաթը՝ Չինաստանինը, իսկ բրոնզը՝ Ուկրաինայինը։


== Վերջնական արդյունքներ ==


== Անհատական մեդալներ ==


== Ծանոթագրություններ ==


== Արտաքին հղումներ ==
Վերջնական աղյուսակ (անգլ.)
Chessgames բազայի բոլոր պարտյա (անգլ.)
Официальная страница олимпиады в Twitter (անգլ.)
Ռիֆիանո

Ռիֆիանո  (իտալերեն՝ Rifiano), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 1228 մարդ, բնակաչության խտությունը՝ 33 մարդ/կմ²։ Զբաղեցնում է 36 կմ²։ Փոստային ինդեքս՝ 39010, հեռախոսային կոդ՝ 0473։
Այստեղով է անցնում Վալ Պասիրիա հեծանվային արահետը, որը հեծանվորդներին տանում է Սան Լեոնարդո ին Պասիրիայից (689 մ. օր.) մինչև Մերանո (325 մ. օր.); այնտեղից հնարավոր է շարունակել դեպի Բոլցանո կամ այլընտրանքային ճանապարհով դեպի Ռեսիա լեռնանցքը Վալ Վենոստա հեծանվային ճանապարհով։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օհուկոցու

Օհուկոցու (էստ․՝ Ohukotsu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գորո

Գորո (իտալերեն՝ Goro), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 4091 մարդ։ Բնակչության խտությունը՝ 132 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 44020։ Հեռախոսային կոդը՝ (+39) 0532։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նապադովկա (այլ կիրառումներ)

Նապադովկա, կարող է վերաբերել՝

Նապադովկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Նապադովկա - գյուղ, Ուկրաինայի Վիննիցայի մարզի Լիպովեցի շրջանում
Նապադովկա - գյուղ, Ուկրաինայի Վիննիցայի մարզի Կալինովկայի շրջանում
Նիժնեժիրովսկի (Զիմովնիկի շրջան)

Նիժնեժիրովսկի (ռուս.՝ Нижнежировский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Վերխնեսերեբրյակովսկի գյուղական համայնքի կազմի մեջ։
Իվանովկա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка), գյուղ Ռուսաստանի, Մոսկվայի մարզի Վոսկրեսենսկի շրջանի կազմում։
Բնակչությունը 2006 թվականին գրանցված տվյալներով կազմում էր 215 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լի Մին Յոն

Լի Մին Յոն (կորեերեն՝ 이민영,անգլ.՝ Lee Min-young հունիսի 21, 1991(1991-06-21), Սեուլ, Հարավային Կորեա), հարավկորեացի երգչուհի և դերասանուհի, ավելի հայտնի է Մին դերասանական անունով։ Համարվում է Miss A աղջիկների խմբի մասնակից։


== Վաղ տարիներ ==
Լի Մին Յոնը ծնվել է 1991 թվականի հունիսի 21-ին Սեուլում, Հարավային Կորեա։ Վաղ տարիքում նա կազմել էր «BoBoBo», ինչպես «Eolleong Ddungddang» դուետի մաս։ 13 տարեկանում Մինը Հիենի հետ կատարել են «Little Winners» պարային դուետը։ Մինը վեցերորդ դասարանից միացել է JYP Entertainment ընկերությանը։ Մի տարվա համառ մարզումներից հետո նրան ուղարկել են նահանգներ։


== Գործունեություն ==
Մինը համագործակցել է Պակ Ջին Յոնի հետ իր ամերիկական «Lil Jon» ալբոմի համար։ Իր սոլո սինգլն է՝ «Dance Like This», «Go Ahead», «Boyfriend»։


== Miss A ==
Miss A խումբը ստեղծվել է 4 մասնակիցներից, առաջնելույթ է կատարել 2010 թվականի հունիսին և թողարկել է «Bad Girl Good Girl» մինի ալբոմը։


== Մենակատարի գործունեություն ==
«100 Points Out of 100» շոուում Մինը միշտ մասնակից էր։ Սակայն 2011 թվականին շոուն վերջացավ։
Նա նաև նկարահանվել է «Countdown» ֆիլմում։


== Սկավառակագրություն ==


== Ֆիլմագրություն ==


== Ծանոթագրություններ ==


== Արտաքին հղումներ ==
Min в Ինստագրամ
Օբլուչենսկի շրջան

Օբլուչենսկի շրջան (ռուս.՝ Облученский район), մունիցիպալ շրջան Ռուսաստանի Դաշնության Հրեական ինքնավար մարզում։
Ստեղծվել է 1945 թվականին։ Վարչական կենտրոնը՝ Օբլուչյե։


== Աշխարհագրություն ==
Շրջանի տարածքի մակերեսը կազմում է 13300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 33241 մարդ։ Բնակչության խտությունը կազմում էր 2,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լինգոլսայմ

Լինգոլսայմ (ֆր.՝ Lingolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 16784 մարդ, բնակչության խտությունը` 2949.74 մարդ/կմ²։ Բնակավայրը զբաղեցնում է 5.69 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 6 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 10791 աշխատունակ (15-64 տարեկան)  բնակիչ, որոնցից ակտիվ էին 7982-ը, իսկ ոչ ակտիվները` 2809։ Ակտիվության ցուցանիշը կազմում է 74,0 %։ 7982 աշխատունակ մարդկանցից աշխատել է 7053 անձ (3589 տղամարդ և 3464 կին)։ Գործազուրկ են եղել 929 անձ (468 տղամարդ և 461 կին)։ 2809 անաշխատունակներից 886-ը եղել են աշակերտներ կամ ուսանողներ, 1078-ը` թոշակառուներ, իսկ 845-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոնիա Ֆառե Ֆիդալգո

Սոնիա Ֆառե Ֆիդալգո (իսպ.՝ Sònia Farré Fidalgo, հունվարի 3, 1976(1976-01-03), Օսպիտալետ դե Լյոբրեգատ), իսպանացի պետական և քաղաքական գործիչ, մասնագիտությամբ՝ ուսուցիչ, Իսպանիայի 12-րդ գումարման պատգամավորական ժողովի անդամ։


== Կենսագրություն ==
Սոնիա Ֆառե Ֆիդալգոն ծնվել է 1976 թվականի հունվարի 3-ին Իսպանիայի Օսպիտալետ դե Լյոբրեգատ քաղաքում։ Եղել է Կատալոնիայի գիտությունների ազգային ակադեմիայի բանասիրական գիտությունների դոկտոր։ Նախկինում աշխատել է միջնակարգ դպրոցում, որպես կատալաներեն լեզվի մասնագետ։
1989 թվականից ի վեր զբաղվել է կամավորական գործունեությամբ և ապա՝ քաղաքականությամբ։
Իսպանիայում տեղի ունեցած խորհրդարանական և տեղական ինքնակառավարման մարմինների ընտրությունների արդյունքում 2016 թվականի հուլիսի 12-ին դարձել է Իսպանիայի Թագավորության օրենսդիր մարմնի՝ կորտեսի անդամ։ Ընտրվել է Բարսելոնայի ընտրատարածքից։


== Տես նաև ==
Անխելա Բալյեստեր Մունյոս


== Ծանոթագրություններ ==